पाएं अपने शहर की ताज़ा ख़बरें और फ्री ई-पेपरडाउनलोड करें
मटियरिया थाना क्षेत्र के सेरवा भुस्की गांव निवासी होरिल साह के 18 वर्षीय पुत्र मंजीत कुमार की 5 मई को हुई हत्या मामले में दो सगे भाइयों को नामजद अभियुक्त बनाया गया है। मृतक के पिता होरिल साह द्वारा मटियरिया थाने में दर्ज मामले में कहना है कि 5 मई को करीब 7:30 बजे शाम सेरवा भुस्की गांव निवासी राजेश यादव का पुत्र संजीत कुमार अपने बाइक से मेरे घर आया तथा मेरे पुत्र मंजीत कुमार को 10 मिनट के लिए बाइक पर बैठा कर ले गया।
जब मंजीत 2 घंटे बाद भी घर नहीं लौटा तो मैं राजेश यादव के घर जाकर अपने लड़के के बारे में पूछताछ की, तो परिवार वाले बोले कि मेरा लड़का सुजीत कुमार उर्फ नवल यादव भी घर पर नहीं है। रात 10 बजे सूचना मिली कि मनजीत कुमार चरिहानी जाने वाले रास्ते में शंभू महतो के घर के सामने जख्मी अवस्था में जीवन की आखिरी सांसें गिन रहा है। जब ग्रामीणों के साथ मैं वहां पहुंचा तो मेरा बेटा मंजीत बोला कि राजेश यादव के दोनों पुत्र ने चाकू से मार कर जख्मी कर दिया है। इधर, थानाध्यक्ष संजय कुमार ने बताया कि राजेश यादव के दोनों पुत्र सुजीत यादव व संजीत यादव को हत्या के आरोप में गिरफ्तार कर जेल भेज दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn